Page:Oxford Book of English Verse 1250-1900.djvu/436

 'O yours was gude, and gude enough, But ay the best was mine, For yours was o' the gude red gowd, But mine o' the diamond fine.

'Yours was o' the gude red gowd, Mine o' the diamond fine; Mine was o' the purest troth, But thine was false within.'

'If ye be the lass of Lochroyan, As I kenna thou be, Tell me some mair o' the love-tokens Pass'd between thee and me.'

'And dinna ye mind, love Gregory! As we sat on the hill, Thou twin'd me o' my maidenheid, Right sair against my will?

'Now open the door, love Gregory! Open the door! I pray; For thy young son is in my arms, And will be dead ere day.'

'Ye lie, ye lie, ye ill woman, So loud I hear ye lie; For Annie of the Lochroyan Is far out-owre the sea.'

Fair Annie turn'd her round about: 'Weel, sine that it be sae, May ne'er woman that has borne a son Hae a heart sae fu' o' wae!